**Szentendre Város Önkormányzata Képviselő-testületének 17/2024. (IX. 30.) önkormányzati rendelete**

**az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 9/2018. (III. 26.) önkormányzati rendelet módosításáról**

Szentendre Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és e) pontjában és a Magyarország helyi önkormányzatairól szóló 2011. évi CLXXXIX. törvény 107. §-ában meghatározott feladatkörében eljárva a következőket rendeli el:

**1. §**

Hatályát veszti az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 9/2018. (III.26.) önkormányzati rendelet 2. mellékletében foglalt táblázat 13. sora.

**2. §**

Ez a rendelet a kihirdetését követő napon lép hatályba.

Szentendre, 2024. szeptember 25.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2024. szeptember 30-án kihirdetésre került.

**dr. Schramm Gábor**

jegyző

Részletes indokolás

**Az 1. §-hoz**

A korlátozottan forgalomképes vagyonelemek felsorolását tartalmazó 2. mellékletből az értékesíteni kívánt ingatlan törlését (hatályon kívül helyezés) tartalmazza az egyéb vagyonelemek változatlanul hagyása mellett.

**A 2. §-hoz**

A rendelet hatályba lépésének dátumát határozza meg ez a szakasz.